Пры стварэнні калекцыі і ажыццяўленні ідэі трэйлера твора запрошаныя мастакі разам з дызайнерам праекта зрабілі плакатны прынт адзінага фармату, на якім пазначана метаінфармацыя твора: аўтар, назва, іншыя дадзеныя пра твор. Падчас такога супрацоўніцтва мастака і дызайнера з дапамогай лічбавага друку былі створаны новыя прынты, у якіх ужываліся фотаздымкі вядомых мастакоў і іх найважнейшых твораў, кадры з фільмаў, малюнкі, дакументацыя пра выставы і творы, тэкстыльныя і графічныя работы.